ข้อมูลเพิ่มเติมเกี่ยวกับการใช้การเชื่อมต่ออินเทอร์เน็ต

ซอฟต์แวร์ HP ใช้การเชื่อมต่ออินเทอร์เน็ต:
•	เพื่ออัปเดตซอฟต์แวร์และคุณสมบัติต่างๆ
•	เพื่อป้องกันปัญหา
•	เพื่อให้การสนับสนุน

ซอฟต์แวร์ HP นำเสนอทางเลือกให้แก่คุณในการได้รับแจ้งก่อนที่จะมีการเชื่อมต่ออินเทอร์เน็ต นอกจากนี้ คุณยังสามารถเลือกได้ว่าจะติดตั้งองค์ประกอบบางอย่างหรือไม่ 

HP มุ่งมั่นที่จะปกป้องความเป็นส่วนตัวของคุณ รวมถึงความสมบูรณ์ของระบบคอมพิวเตอร์ของคุณ โดยเฉพาะอย่างยิ่งเมื่อคุณใช้การเชื่อมต่ออินเทอร์เน็ต ข้อมูลที่ HP ถ่ายโอนจากคอมพิวเตอร์ของคุณจะถูกนำไปใช้เพื่อพิจารณาว่ามีโปรแกรมอัปเดตใดที่จำเป็น และเพื่อจับคู่ข้อมูลที่แสดงกับวิธีการใช้ผลิตภัณฑ์ HP ของคุณ โดยจะไม่มีการเก็บชื่อ ที่อยู่ หรือที่อยู่อีเมลของคุณโดยที่คุณไม่ได้อนุญาต

ข้อมูลบางอย่างอาจถูกนำไปใช้ในรูปแบบนิรนาม และ/หรือ การสรุปรวม เพื่อให้ HP สามารถปรับปรุงคุณภาพผลิตภัณฑ์และบริการของบริษัท ข้อมูลนี้อาจถ่ายโอนให้แก่นิติบุคคลของ HP ที่อาจตั้งอยู่ในต่างประเทศ

IP แอดเดรสของคอมพิวเตอร์ที่ส่งข้อมูลจะถูกนำไปใช้เพื่อการเชื่อมต่อที่ปลอดภัยในระบบอินเทอร์เน็ตเท่านั้น

โปรแกรมซอฟต์แวร์ของ HP ที่เชื่อมต่อในระบบอินเทอร์เน็ต

ซอฟต์แวร์ทั้งหมดที่ติดตั้งอยู่ได้รับการคุ้มครองตามประกาศเกี่ยวกับความเป็นส่วนตัวของ HP ซึ่งแสดงอยู่ที่ www.hp.com/go/privacy ข้อมูลทั้งหมดที่ถูกเก็บได้รับการคุ้มครองตามหลักการของนโยบายดังกล่าว HP เคารพในความเป็นส่วนตัวของลูกค้าของบริษัท การแจ้งเตือนนี้เป็นไปตามประกาศเกี่ยวกับความเป็นส่วนตัวของ HP และกฎหมายระหว่างประเทศ

โปรดทราบว่าโปรแกรมซอฟต์แวร์บางโปรแกรมต่อไปนี้อาจไม่รวมอยู่ในผลิตภัณฑ์ทั้งหมด 

การลงทะเบียนผลิตภัณฑ์ของ HP
ตามค่าเริ่มต้น การลงทะเบียนผลิตภัณฑ์ของ HP จะเริ่มต้นขึ้นโดยอัตโนมัติที่ส่วนท้ายของการติดตั้งโปรแกรม เพื่อเปิดใช้งานการลงทะเบียนผลิตภัณฑ์โดยอัตโนมัตินี้ ซอฟต์แวร์จะเก็บข้อมูลต่อไปนี้ ซึ่งเกี่ยวกับผลิตภัณฑ์และระบบคอมพิวเตอร์ของคุณโดยเฉพาะ
•	หมายเลขรุ่น/ชื่อ/ซีรี่ส์ของผลิตภัณฑ์
•	หมายเลขผลิตภัณฑ์
•	การตั้งค่าภาษาและประเทศ/พื้นที่ของระบบปฏิบัติการ
•	ภาษาของระบบปฏิบัติการและการตั้งค่าภูมิภาค
•	รหัสบริการผลิตภัณฑ์

ซอฟต์แวร์จะเชื่อมต่อไซต์การลงทะเบียนออนไลน์สำหรับผลิตภัณฑ์ HP ที่ระบุของคุณ แล้วจะส่งข้อมูลนี้ไป ทำให้การเปิดใช้งานขั้นตอนการลงทะเบียนผลิตภัณฑ์ง่ายขึ้น 

หากต้องการป้องกันไม่ให้การลงทะเบียนผลิตภัณฑ์ HP ทำงานและเชื่อมต่ออินเทอร์เน็ต ให้ยกเลิกการเลือก “ลงทะเบียนผลิตภัณฑ์นี้กับ HP” ที่ส่วนท้ายของการติดตั้งซอฟต์แวร์

HP อัปเดต
บางครั้งซอฟต์แวร์ที่เลิกใช้งานแล้วอาจเป็นอุปสรรคต่อการติดตั้งหรือต่อประสิทธิภาพของผลิตภัณฑ์ HP อัปเดต จะตรวจสอบการอัปเดตเป็นประจำ เพื่อให้คุณรู้เมื่อมีซอฟต์แวร์ใหม่ๆ พร้อมให้บริการ นอกจากนี้ โปรแกรมนี้ยังนำเสนอการดาวน์โหลดทันที และการติดตั้งโดยอัตโนมัติ HP อัปเดต ช่วยให้คุณมีซอฟต์แวร์ HP ที่ทันสมัยอย่างสะดวกสบาย ทั้งในคอมพิวเตอร์และเครื่องพิมพ์ HP ของคุณ

คำถามที่พบบ่อยเกี่ยวกับ HP อัปเดต

เพราะเหตุใดการอัปเดตจึงมีความสำคัญ
บางครั้งซอฟต์แวร์ที่เลิกใช้งานแล้วอาจเป็นอุปสรรคต่อการติดตั้งหรือต่อประสิทธิภาพของผลิตภัณฑ์ การทำให้ซอฟต์แวร์ HP ของคุณทันสมัยช่วยป้องกันไม่ให้เกิดปัญหา หรือช่วยให้คุณพบวิธีแก้ไขง่ายดายขึ้นหากเกิดปัญหา อย่างเช่นวิธีการแก้ไขที่อยู่ในวิธีใช้ที่แนะนำและในเอกสารสนับสนุน 

ข้อมูลใดที่ถูกส่งไปเพื่อให้มีการตรวจสอบการอัปเดตโดยอัตโนมัติ
HP อัปเดต จะเก็บและใช้งานข้อมูลต่อไปนี้ร่วมกัน:	
•	ชื่อระบบปฏิบัติการ	
•	การตั้งค่าประเทศ/ภูมิภาค	
•	การตั้งค่าภาษา	
•	รายชื่อเครื่องพิมพ์ HP ที่เชื่อมต่อ	
•	รายชื่ออุปกรณ์ HP USB ที่เชื่อมต่อ	
•	รายชื่ออุปกรณ์ภาพ HP ที่เชื่อมต่อ	
•	จำนวนครั้งที่พยายามดาวน์โหลดซอฟต์แวร์ HP และจำนวนครั้งที่ติดตั้งสำเร็จ

นอกจากนี้ เพื่อปรับปรุงโปรแกรม HP อัปเดต โปรแกรมนี้ยังเก็บไฟล์บันทึกที่สร้างขึ้นระหว่างการดาวน์โหลดและติดตั้งซอฟต์แวร์ HP ข้อมูลนี้จะถูกนำไปใช้เพื่อปรับปรุงความสำเร็จในการอัปเดตในอนาคต ผู้ใช้มีทางเลือกในการดูข้อมูลในไฟล์บันทึกและอนุมัติการส่ง ข้อมูลนี้จะมีการติดตามผลแบบนิรนาม HP อัปเดต จะไม่แนบตัวระบุเฉพาะไปกับข้อมูลของลูกค้า

โปรแกรมอัปเดตจะถูกดาวน์โหลดและติดตั้งโดยอัตโนมัติหรือไม่
หลังจากที่คุณได้รับอนุญาตให้ตรวจสอบการอัปเดตแล้ว อาจมีการดาวน์โหลดและติดตั้งโปรแกรมอัปเดตที่ไม่สำคัญมากนักบางโปรแกรมโดยไม่ได้แจ้งให้ทราบล่วงหน้า แต่จะเป็นโปรแกรมที่ช่วยให้ซอฟต์แวร์ที่ติดตั้งอยู่ปัจจุบันทำงานอย่างเหมาะสมเท่านั้น แต่ส่วนใหญ่แล้วคุณจะได้รับการแจ้งเมื่อมีโปรแกรมอัปเดตพร้อมให้บริการ และคุณจะมีโอกาสเลือกซอฟต์แวร์ที่ต้องการดาวน์โหลดและติดตั้ง

มีการตรวจสอบซอฟต์แวร์เพื่ออัปเดตบ่อยแค่ไหน
HP อัปเดต ตั้งค่าเริ่มต้นให้ทำการตรวจสอบการอัปเดตทุกสัปดาห์ อย่างไรก็ตาม คุณสามารถเปลี่ยนความถี่นี้โดยการเข้าสู่ HP อัปเดต จากเมนู เริ่ม ของคุณ

การอัปเดตมีค่าใช้จ่ายเท่าใด
HP ไม่คิดค่าใช้จ่ายสำหรับการอัปเดตซอฟต์แวร์ HP แต่คุณต้องเชื่อมต่อคอมพิวเตอร์กับอินเทอร์เน็ตเพื่อให้ HP อัปเดต ค้นหาและดาวน์โหลดโปรแกรมอัปเดตสำหรับซอฟต์แวร์ HP ค่าใช้จ่ายในการเชื่อมต่ออินเทอร์เน็ตจะขึ้นอยู่กับผู้ให้บริการอินเทอร์เน็ต (ISP) ของคุณ การดาวน์โหลดโปรแกรมอัปเดตสำหรับซอฟต์แวร์ HP จะไม่มีค่าใช้จ่ายมากไปกว่ากิจกรรมที่คุณทำบนอินเทอร์เน็ตอื่นๆ เช่น การอ่านอีเมล หรือการท่องเว็บ

HP ปกป้องความเป็นส่วนตัวของฉันอย่างไร
HP อัปเดต ไม่ได้เก็บชื่อ ที่อยู่ หรือที่อยู่อีเมลของคุณ IP แอดเดรสของคอมพิวเตอร์ของคุณจะถูกนำไปใช้เพื่อการเชื่อมต่ออย่างปลอดภัยบนระบบอินเทอร์เน็ตเท่านั้น HP อัปเดต จะไม่สร้างตัวระบุเฉพาะที่อาจนำไปใช้เพื่อระบุตัวคุณหรือคอมพิวเตอร์ของคุณ

โปรแกรมการเข้าร่วมของลูกค้า HP/ การศึกษาการปรับปรุงผลิตภัณฑ์ HP
การตกลงติดตั้งซอฟต์แวร์ HP Customer Participation Program/HP Product Improvement Study เท่ากับว่าคุณได้รับโอกาสในการเข้าร่วมโปรแกรมการเข้าร่วมของลูกค้า HP/การศึกษาการปรับปรุงผลิตภัณฑ์ HP ในอนาคต โปรแกรมนี้ขึ้นอยู่กับความสมัครใจ โดยจะมีการแสดงข้อมูลเพิ่มเติมเมื่อซอฟต์แวร์ส่งข้อความแจ้งให้คุณเข้าร่วม

หากคุณตกลงเข้าร่วม ซอฟต์แวร์จะเชื่อมต่อกับ HP เป็นบางครั้งเมื่อคุณออนไลน์ เพื่อส่งประเภทข้อความต่อไปนี้ (โดยได้รับอนุญาตจากคุณ):  
•	ข้อมูลเกี่ยวกับระบบคอมพิวเตอร์ของคุณ เช่น ระบบปฏิบัติการ จำนวนหน่วยความจำ ประเทศ/พื้นที่ ภาษา และ IP แอดเดรส
•	ข้อมูลเกี่ยวกับผลิตภัณฑ์ HP ของคุณ เช่น รุ่นและหมายเลขผลิตภัณฑ์
•	ข้อมูลเกี่ยวกับวิธีใช้ผลิตภัณฑ์ HP ของคุณ เช่น จำนวนหน้าที่พิมพ์ โหมดพิมพ์ สื่อ ยี่ห้อหมึกหรือผงหมึก และประเภทแฟ้มที่พิมพ์
•	ข้อมูลเพิ่มเติมด้านเทคนิคที่แตกต่างกันตามผลิตภัณฑ์

ข้อมูลที่เก็บจะถูกนำไปใช้ในรูปแบบนิรนามและการสรุปรวม การส่งนี้อาจส่งผลกระทบเล็กน้อยต่อความเร็วในการประมวลผลและการเชื่อมต่อ HP อาจใช้ข้อมูลนี้เพื่อออกแบบผลิตภัณฑ์ที่ดียิ่งขึ้น

เลือกซื้อวัสดุสิ้นเปลืองของ HP
เมื่อเลือกลิงค์ “ซื้อสินค้าออนไลน์” จากซอฟต์แวร์ ข้อมูลต่อไปนี้จะถูกเก็บและส่งให้ HP:
•	ที่ตั้ง 
•	ภาษา
•	หมายเลขรุ่นเครื่องพิมพ์

HP ePrintCenter
ไอคอน ("ทางลัด") ที่แสดงลิงค์ไปยัง HP ePrintCenter ออนไลน์อาจอยู่บนเดสก์ท็อปของคุณ (อาจไม่สามารถใช้ได้หรือไม่สามารถติดตั้งสำหรับเครื่องพิมพ์ HP บางเครื่อง) หากคุณมีเครื่องพิมพ์ที่เชื่อมต่ออินเทอร์เน็ตที่สนับสนุน HP ePrint Web Services HP ePrintCenter จะช่วยให้คุณเห็นสถานะเครื่องพิมพ์ของคุณ เพิ่มและลบโปรแกรมการพิมพ์ และจัดการการติดตั้ง ePrint และประวัติการทำงานจากเว็บเบราเซอร์ ไม่ว่าจะเป็นที่บ้าน หรือระหว่างเดินทาง
 
เมื่อคุณเข้าสู่ HP ePrintCenter ออนไลน์ คอมพิวเตอร์ของคุณอาจมีส่งข้อมูลต่อไปนี้ เพื่อปรับปรุงประสบการณ์โดยรวมของคุณ และเพื่อตั้งค่าการรวบรวมข้อมูลล่วงหน้าโดยอัตโนมัติ:
•	ที่ตั้ง (การตั้งค่าพีซีปัจจุบัน)
•	ภาษา (การตั้งค่าพีซีปัจจุบัน)
•	หมายเลขรุ่นเครื่องพิมพ์ 

จะไม่มีการเก็บหรือส่งข้อมูลที่สามารถระบุถึงตัวบุคคลไม่ว่าเมื่อใดก็ตาม
คุณสามารถลบไอคอน HP ePrintCenter ("ทางลัด") จากเดสก์ท็อปโดยการลากไปยัง “ถังรีไซเคิล” หรือคลิกขวาที่ไอคอนและเลือก “ลบ" 

Bing Bar สำหรับ HP
Bing Bar สำหรับ HP อาจได้รับการติดตั้งในคอมพิวเตอร์ของคุณโดยเป็นส่วนหนึ่งของซอฟต์แวร์ที่แนะนำ (อาจไม่สามารถใช้งานได้ในบางภาษาหรือภูมิภาค)Bing Bar สำหรับ HP มีลิงก์ที่เชื่อมโยงไปยังแหล่งข้อมูล ข้อเสนอพิเศษ และคุณลักษณะบนเว็บของ HP ได้โดยตรงเมื่อติดตั้งแล้ว Bing Bar สำหรับ HP อาจเชื่อมต่ออินเทอร์เน็ตเพื่อเริ่มการทำงานและตรวจสอบการอัปเดต

คุณสามารถป้องกันการติดตั้ง Bing Bar สำหรับ HP บนคอมพิวเตอร์ของคุณระหว่างการติดตั้งซอฟต์แวร์นี้ได้โดยคลิกลิงก์เพื่อกำหนดตัวเลือกซอฟต์แวร์ของคุณเอง จากนั้นยกเลิกการเลือกตัวเลือก ‘Bing Bar สำหรับ HP’ จากรายชื่อซอฟต์แวร์ที่จะติดตั้ง

การโหลดซอฟต์แวร์นี้ หมายถึงคุณยอมรับข้อตกลงการบริการของ Microsoft ( http://explore.live.com/microsoft-service-agreement?ref=none&mkt=en-us) และคำชี้แจงสิทธิ์ส่วนบุคคล (http://privacy.microsoft.com/en-us/default.mspx)  ต่อไปคุณจะได้รับข้อมูลล่าสุดเกี่ยวกับ Bing Bar และผลิตภัณฑ์อื่นๆ ของ Microsoft จาก Microsoft Update (http://update.microsoft.com/windowsupdate/v6/vistaprivacy.aspx?ln=en-us)  ซอฟต์แวร์นี้ยังอาจดาวน์โหลดและติดตั้งการอัปเดตบางอย่างโดยอัตโนมัติด้วย  

Coupons.com
อาจมีการติดตั้งซอฟต์แวร์จาก Coupons, Inc. บนคอมพิวเตอร์ของคุณ ซอฟต์แวร์นี้จะทำให้คุณสามารถพิมพ์คูปองของผู้ผลิตจากอินเทอร์เน็ต ซึ่งเป็นคูปองที่สามารถนำไปใช้เพื่อรับส่วนลดที่ร้านค้าปลีก อาจมีการดาวน์โหลดตัวระบุจากอินเทอร์เน็ตลงบนคอมพิวเตอร์ของคุณ ซึ่งเป็นส่วนหนึ่งในการติดตั้งซอฟต์แวร์ ทั้งนี้ เพื่อวัตถุประสงค์ในการลงทะเบียน และเพื่อให้ซอฟต์แวร์ทำงานอย่างเหมาะสม 

เมื่อใช้เป็นครั้งแรก ซอฟต์แวร์ของ Coupons, Inc. จะเชื่อมต่อคุณไปยังเว็บไซต์ Coupons.com (http://www.coupons.com) ที่คุณจะต้องอ่านและยอมรับข้อตกลงการอนุญาตใช้งานสำหรับผู้ใช้ Coupons.com เพื่อเปิดการทำงานซอฟต์แวร์ และเพื่อให้สามารถพิมพ์คูปองของผู้ผลิตจากอินเทอร์เน็ต หลังจากเปิดการทำงานแล้ว ซอฟต์แวร์การพิมพ์คูปองของ Coupons.com อาจเข้าใช้งานอินเทอร์เน็ตเป็นระยะ เพื่อตรวจสอบและดาวน์โหลดโปรแกรมอัปเดต 
 
สำหรับข้อมูลเพิ่มเติมเกี่ยวกับซอฟต์แวร์ของ Coupons.com รวมถึงข้อตกลงอนุญาตใช้สำหรับผู้ใช้และนโยบายความเป็นส่วนตัวของ Coupons.com โปรดไปที่ http://www.coupons.com

เพื่อป้องกันไม่ให้มีการติดตั้งซอฟต์แวร์ของ Coupons.com บนคอมพิวเตอร์ของคุณ ให้เลือกตัวเลือกการติดตั้งที่ทำให้คุณสามารถปรับแต่งการติดตั้งซอฟต์แวร์ของคุณเอง และยกเลิกการเลือก Coupons.com จากรายการซอฟต์แวร์ที่จะติดตั้ง 

รายงานการติดตั้ง

รายงานการติดตั้งอาจถูกส่งไปยัง HP หากมีการเลือกตัวเลือกนี้ในโปรแกรมติดตั้งรายงานการติดตั้งที่ส่งมาจะช่วยให้ HP สามารถปรับปรุงขั้นตอนการติดตั้งเครื่องพิมพ์ในอนาคตให้ดียิ่งขึ้นได้รายงานดังกล่าวจะมีข้อมูลเกี่ยวกับการติดตั้งในปัจจุบัน ซึ่งไม่ระบุตัวตนของคุณ โดยจะส่งมายัง HP ผ่านการเชื่อมต่ออินเทอร์เน็ตข้อมูลที่อยู่ในรายงานการติดตั้งจะประกอบด้วยข้อมูลดังต่อไปนี้:
- ข้อมูลเกี่ยวกับระบบ (ตัวอย่าง:ระบบปฏิบัติการ, เวอร์ชัน)
- ข้อมูลผลิตภัณฑ์ (ตัวอย่าง:รุ่นของผลิตภัณฑ์, ตัวเลือกหรือการกำหนดค่าผลิตภัณฑ์)
- ตัวเลือกการติดตั้ง (ตัวอย่าง:ตัวเลือกการเชื่อมต่อ, ตัวเลือกซอฟต์แวร์)
- เวลาการติดตั้ง
- ข้อความแสดงข้อผิดพลาดที่ได้รับระหว่างการติดตั้ง